 Proza - : - Despre frumos de Plotin : - Despre frumos de Plotin"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1798414 Despre_frumos' > Vizionari: 4075 > Despre frumos proza [ ] fragment - - - - - - - - - - - - - - - - - - - - - - - - - de Plotin [Plotin ] 2008-08-23 | | inscris in biblioteca de serban georgescu (din Eneade i-ii, Editura iRi, Bucuresti 2003) ... Trebuie urcat, asadar, din nou spre bine, la care aspira orice suflet. Daca cineva l-a vazut, stie ce vreau sa spun, si anume cat de frumos este. Caci el este dezirabil si spre el urca dorinta, dar edificarea lor este data doar celor care urca spre inalt si se intorc spre el si leapada vestmintele pe care le-au imbracat cand au coborat. Este ca si cum cei care urca spre sanctuarele templelor au parte de purificari si de lepadarile vestmintelor anterioare si de urcarea in goliciune, pana cand sufletul ajunge, abandonand in urcare tot ce este strain de zeu, sa-l vada singur pe cel singur, doar prin sinea sa, curat, simplu, pur, zeul de care depind toate fiintele si spre care privesc toate, exista, traiesc si au inteligenta, caci el este cauza vietii si a inteligentei si a fiintei. Asadar, daca il vede vreun suflet, ce elanuri de iubire, ce doruri ar avea cand ar dori sa se topeasca in el, cum ar fi cuprins de ameteala amestecata cu placere! Sufletului care nu l-a vazut inca ii este dat sa aspire spre el, dar cine l-a vazut il poate admira cuprins de uimire in frumusetea lui, sa se umple de fiori amestecati cu placere, sa fie lovit de ameteala nevatamatoare, sa-l iubeasca cu o iubire adevarata si cu dorinte ascutite, sa ia in deradere celelalte iubiri si sa dispretuiasca cele care inainte erau considerate frumuseti, cum fac cei care, pentru ca au dat peste formele unor zei sau ale unor daimoni n-ar mai accepta, ca mai inainte, frumusetile altor corpuri. Ce am putea crede, daca vreun suflet ar fi reusit sa contemple frumosul insusi, pur in sine, neimpovarat nici de carne, nici de corp, nesituat nici pe pamant nici in cer, ca sa poata fi pur? si, de fapt, toate acestea sunt frumuseti venite din afara, sunt amestecate si nu sunt primordiale, ci provin de la acela. Daca, asadar, acel suflet l-ar vedea pe cel care distribuie frumosul tuturor si daruieste din sine, desi ramane intreg, si care nu primeste nimic in el, persistand in contemplarea unui astfel de zeu si bucurandu-se de el, ii devine asemanator, ce frumos i-ar mai lipsi? Fiind el, de fapt, cu precadere frumosul insusi, el cel dintai ii si face frumosi pe cei care-l iubesc si tot el ii face demni de a fi iubiti. Pentru el se si asterne in fata sufletelor lupta cea mai mare si suprema, pentru care si trebuie depusa toata truda lor, ca sa nu cumva sa ajunga lipsite de cea mai aleasa viziune, pe care intalnind-o, un suflet era fericit deoarece contempla o viziune fericita. in schimb cel care n-a intalnit-o este total nefericit. Caci nu este nefericit cine nu a intalnit culori sau corpuri frumoase, nici cel care nu a avut parte de putere si de dregatorii si de regalitate, ci este nefericit cine nu l-a intalnit pe acest zeu si numai pe el, pentru atingerea caruia cineva trebuie sa abandoneze si domeniile si dregatoriile intregului pamant si ale marii si ale cerului, daca vrea sa-l vada, lasand in urma lui aceste lucruri si intorcandu-se spre el. Care este, deci, aceasta viziune? Prin ce mijloc o putem ajunge? Cum poate sufletul contempla aceasta frumusete nemijlocita ce ramane parca inchisa in sfintele sanctuare si nu iese afara, ca sa o vada tot profanul? Sa mearga, de buna seama, si sa se tina pe urmele ei spre inima sanctuarului cel capabil, dupa ce a abandonat vederea ochilor si sa nu mai revina, ca mai inainte, spre poleielile corpurilor. Caci dupa ce a vazut frumusetile din corpuri, nu trebuie sa se mai napusteasca spre ele ci, dandu-si seama ca sunt imagini, urme si umbre, sa fuga spre cea ale carei imagini sunt ele. Caci daca cineva ar alerga dorind sa prinda aceste imagini ca si cum ar fi reale, ar semana celui ce voia sa-si prinda imaginea chipului frumos ce plutea pe oglinda apei (precum, imi pare, povesteste un mit) si care, aruncandu-se in adancul curentului, s-a facut nevazut. La fel, cel ce se ataseaza de corpurile frumoase si nu le abandoneaza, nu cu corpul, ci cu sufletul, se va scufunda in adancurile intunecate si neplacute inteligentei, unde va trai, locuitor orb in imparatia lui Hades, ca si aici, in tovarasia umbrelor. Sa fugim asadar spre patria iubita, am putea fi mai curand indemnati. Ce este deci aceasta fuga si cum sa urcam? Vom iesi in larg ca Ulise, spune Homer, de la vrajitoarea Circe, sau de la Calypso, intr-o relatare plina de sensuri ascunse, dupa parerea mea, cand nu i-a mai placut sa ramana, desi avea parte de desfatari ale ochilor si se infrupta dintr-un prisos de frumusete sensibila. Patria noastra este locul de unde am venit si tatal nostru se afla acolo. Ce fel de calatorie este deci si ce fel de fuga? Nu cu picioarele trebuie implinita, caci ele te poarta pretutindeni, de la un taram la altul; nici nu trebuie sa pregatesti un atelaj cu cai sau vreo corabie, ci trebuie sa lepezi toate aceste lucruri, sa nu le mai privesti si, ca si cum ai inchide ochii, sa schimbi cealalta privire si s-o trezesti pe cea pe care toti o au, dar putini o folosesc. Ce vede asadar aceasta privire interioara? Abia trezita, nu poate vedea obiectele prea stralucitoare. Sufletul insusi trebuie sa se deprinda sa vada mai intai ocupatiile frumoase, apoi operele frumoase, nu pe cele facute de artizani, ci pe cele savarsite de cei socotiti virtuosi. Apoi sa priveasca sufletul celor ce realizeaza operele frumoase. Cum ai putea, asadar, vedea ce frumusete cuprinde un suflet virtuos? Revino asupra ta si priveste-te si, daca nu te vezi frumos inca, precum fauritorul unei statui care trebuie sa devina frumoasa, elimina o parte, dupa ce a subtiat alta, aici a slefuit, dincolo a curatat, pana cand s-a ivit un chip frumos pe statuie, asa si tu elimina cate sunt de prisos si indreapta cate sunt strambe, cate sunt intunecate, curatandu-le, fa-le sa fie stralucitoare si nu inceta sa-ti fauresti propria statuie, pana cand nu va transpare in tine stralucirea cu chip divin a virtutii, pana cand vei putea vedea cumpatarea asezata pe un piedestal pur. Daca ai devenit aceasta, ai vazut aceasta si ai inceput sa convietuiesti curat cu tine insuti, fara sa te impiedice nimic sa devii astfel si neavand nimic neamestecat in tine, ci fiind tu insuti in intregime lumina adevarata, nemasurata prin vreo marime, nelimitata de vreun contur pentru micsorarea sa si nesporita in marime datorita nelimitarii, ci este peste tot nemasurata, fiind superioara oricarei masuri si oricarei cantitati. Daca ai vazut ca ai devenit tu insuti acest lucru, fiindca ai devenit o viziune, capatand incredere in tine insuti si pentru ca te-ai intors deja in tine insuti si nu mai ai nevoie de calauza, incordandu-ti atentia, priveste: caci doar acest ochi vede marea frumusete. Dar daca sufletul se indreapta spre contemplatie pangarit de rele si nepurificat sau neputincios, incapabil sa vada obiectele prea stralucitoare, nu vede nimic, chiar daca altcineva ii arata ce lucru prezent este vizibil. Caci vazatorul trebuie sa se dedice contemplarii dupa ce s-a inrudit cu lucrul vazut si s-a identificat cu el. Caci n-ar putea vreodata un ochi sa vada soarele, de n-a capatat el insusi chipul soarelui, si nici sufletul n-ar putea vedea frumosul, daca n-a devenit el insusi frumos. Sa devina, deci, mai intai orice suflet asemanator zeului si frumos orice suflet, daca are de gand sa contemple pe zeu si frumosul. Deci, sufletul va trebui mai intai sa urce la inteligenta, iar acolo va cunoaste toate ideile frumoase si va spune ca acesta este frumosul, adica ideile. Caci toate sunt frumoase prin ele, care sunt odraslele inteligentei si ale fiintei. iar pe cel care se afla dincolo de el il numim natura binelui, care are frumosul drept scut inaintea sa. incat, printr-o formula generala, spunem ca el este frumosul primordial; daca insa, distingem inteligibilele, se va spune ca frumosul inteligibil detine locul ideilor, iar binele este dincolo de el si este izvorul si principiul frumosului. Sau se vor aseza la acelasi nivel binele si frumosul originar: oricum, frumosul se afla acolo sus. | index 'pageview'); 